1. **Dizajn istraživanja s velikim N**

*Ukoliko N u obradi tematike predstavlja cijelu populaciju (sve slučajeve) u predmetnom dizajnu istraživanja, kao i ovim ispod, kao N označavam sve radikalne organizacije hrvatske političke emigracije. S obzirom na brojnost organizacija (25-35), njihovu geografsku rasprostranjenost koja ih tako isto čini globalnima, potom vremensko rasprostiranje fenomena, moguće je ovaj povijesni-društveni-politički fenomen braniti kao svojevrstan veliki N. S obzirom da se tu javlja i pitanje specifičnosti i nacionalnog karaktera fenomena, kao i njegovog pozicioniranja unutar različitih poimanja isto tako je moguće preispitivati opravdanost velikog N, a koja se ovdje odbacuje. Stoga, predmetnim hipotetskim istraživanjem projicira se istraživanje razvoja, grananja i djelovanja (inner, outer) organizacija radikalne hrvatske političke emigracije u razdoblju od 1945-1990. Narav tipa istraživanja iziskuje mjerljivost, kvantifikaciju rezultata, isto će biti moguće primjerice projekcijama članstava, akata političkog nasilja, promidžbenih materijala, detekcija ideoloških usmjerenja i njihova kvantifikacija te drugo.*

1. **Dizajn istraživanja s malim n**

*U slučaju dizajniranja studije s malim n, uzimajući da je prethodni N valjan, kao mali n se definira određena skupina radikalne hrvatske političke emigracije. Kako bi N bio valjan, a s obzirom da ovakav tip studije je kvalitativan i usko povezan s komparativnom metodom, kao n izabirem hrvatsku ekstremnu političku emigraciju koja ima pojedine oznake tajno-revolucionarnog djelovanja (dodatni bodovi za mistiku i duhovne konotacije). Tako se primjerice izdvaja nekoliko grupacija poput HRB, TUP, TRUP i HDP, a onda će se uzeti taj n i raspredati temeljem izvora koje su posebnosti njihovog djelovanja i koje su to oznake koje ih izdvajaju od ostatka N-a. Potom će se pronaći i neki drugi n, neki njihov pandan n u drugom radikalnom N, kako bi se ustanovilo da li se isti takav podslučaj razvija i u drugim atmosferskim uvjetima, ali da bi se n ovog slučaja stavio u širi kontekst manjeg fenomena.*

1. **Studija slučaja**

*U kontekstu već navedene teme kao studije slučaja moguće je izdvojiti svaku pojedinu radikalnu organizaciju i onda je vremenski/razvojno raščlaniti, a moguće je naći tipičnu, arhetipsku, odstupajuću i dalje. Potom izgledno je da je moguće uzeti i čovjeka kao studiju slučaja koja će zapravo ukazati na pojedine fenomene (npr. Bušić i proljećari, Jelić/Pavelić/Luburić i neoustašluk u inozemstvu, Barešić i radni ekstremisti itd.). Može se uzeti i pojedini akt političkog nasilja – postavljanje eksplozivnih naprava – specificiraj dalje (organizacija, razdoblje, mjesto).*